دونیا لیدرلرینین ایستیفاده ائتدیی طیارهلر هر زامان دقت مرکزینده اولوب. بو طیارهلرین قیمتی، اونلارین اینتئریری، همچینین مالیک اولدوقلاری خصوصی اؤزللیکلر دایما اینسانلاری ماراقلاندیریب.
آخار تی وی دونیانین ان مشهور لیدرلرینین یارارلاندیغی طیارلری و اونلارین دیرینی تقدیم ائدیر.
۱. روسییا پرزیدنتی ولادیمیر پوتینین طیارهسی اولان ایل-۹۶-۳۰۰پو قیمتی ۵۰۰ میلیون دوللار دیریندهدیر. پرزیدنت طیارهسینده یاتاق اوتاغی، دوش، ایش کابینتی، مینی ایدمان و ایجلاس زالی مؤوجوددور. پوتینین طیارهدهکی کابینتی ۱۰ کوادرات متردیر. سالون دیرلی داشلارلا بزدیلیب. ایستاندارت وئرسییادان ۴ متر قیسا اولان بو تییاره خصوصی مخریک سایهسینده بیرباشا ۱۳۰۰۰ کیلومتر مسافه قطع ائده بیلیر.
۲. آمریکانین حاضیرکی - ۴۵-جی پرزیدنتی دونالد ترامپین طیارهسی «بوینگ ۷۴۷-۲۰۰ب»-دیر. طیاره ۱ میلیارد دوللار دیریندهدیر. ۷۰ سرنیشینی و ۲۶ اکیپاژ عضوونو داشییا بیلن طیاره یاتاق و ایش اوتاغی، ایدمان زالی، حماملا تجهیز ائدیلیب. ۱۰۰۰ کیلومتر ساعت سرعت ییغا بیلن بو طیاره دونیانین ان تهلوکهسیز طیارهسی ساییلیر.
۳. بریتانییا باش ناظری ترزا می ایرباس آ۳۳۰ طیارهسیندن ایستیفاده ائدیر. طیارهنین دیری ۲۵۰ میلیون دوللاردیر.
۴. آلمانییانین اساس طیارهسی کونراد آدناور ایرباس آ۳۴۰-۳۱۳خ بوندان اؤنجه عادی سرنیشین طیارهسی اولوب. داها سونرا آنگلا مرکل اوچون ایستیفادهیه وئریلیب. قیمتی ۳۰۰ میلیون دوللار دیریندهدیر. طیارهده یاتاق و ایش اوتاغی، ۱۲ نفرلیک کنفرانس زالی وار. آمریکا پرزیدنتینین طیارهسیندن فرقلی اولاراق آلمان طیارهسی اؤز گؤیرتهسینده ۱۴۷ نفری داشیماق قابیلیتیندهدیر.
۵. فرانسا پرزیدنتی امانوئل ماکرون ایسه ایرباس آ۳۳۰-۲۰۰ طیارهسینه صاحبدیر. طیاره اکس-پرزیدنت فرانسوا اوللاندین زامانیندا حاضیرلانیب. ۲۷۰ میلیون دیرینده اولان طیاره یوکسک کومفورتا مالیک اولماقلا برابر، بورادان فؤوق العاده وضعیت زامانی اؤلکهنی و اوردونو ایداره ائتمک ده مومکوندور.
azb_Arab azb_Arab azb_Arab azb_Arab azb_Arab azb_Arab azb_Arab